मेरे पिता ने मेरी लड़ाई नहीं लड़ी : सोनम  
सोनम ने इस बात से इनकार किया है कि मौसम फिल्म के अपने साथी कलाकार शाहिद के साथ उनके अहम का टकराव है।
सोनम कपूर ने इस बात से इनकार किया है कि मौसम फिल्म के अपने साथी कलाकार शाहिद कपूर के साथ उनके अहम का टकराव है तथा उनके पिता अनिल कपूर ने इन मतभेदों को दूर करने में मदद की।  अब्बास मस्तान की फिल्म प्लेयर्स की न्यूजीलैंड में शूटिंग कर रही इस अदाकारा ने कहा है कि उसे अपनी समस्याओं को सुलझाने में अपने पिता की जरूरत नहीं है।  सोनम ने कहा, शाहिद और मैं, दोनों ही व्यस्क हैं। यदि हमें कोई समस्या है तो हम उसे अपने माता पिता को शामिल किए बगैर सुलझाएंगे। मेरे पिता ने कभी मेरी लड़ाई नहीं लड़ी। कॉफी विद करण कार्यक्रम में रणवीर कपूर के साथ जुड़े अपने विवाद के बारे में सोनम ने कहा कि वह सावरियां फिल्म के अपने सह अभिनेता के बारे में कुछ भी बुरा भला नहीं कहेगी। हालांकि रणवीर के पिता ऋषि कपूर दीपिका और सोनम से कुछ नाराज हैं।  सोनम ने कहा, इमरान मेरे अच्छे मित्र हैं और उम्मीद है कि हम दोनों जल्द ही एक फिल्म में काम करेंगे। मुझे नहीं लगता कि मैंने रणवीर के बारे में कुछ बुरा भला कहा है। सिर्फ इतना कहा था कि मुझे वह सेक्सी नहीं लगता है और उसने भी तो मेरे बारे में ऐसा ही कहा था। सोनम की इस साल तीन फिल्में आने वाली हैं। इनमें अक्षय कुमार के साथ थंक्यू, अभिषेक बच्चन के साथ प्लेयर्स और शाहिद कपूर के साथ मौसम फिल्म शामिल है।